《齐鲁》
宋代·刘攽

齐鲁大儒师，专门盛章句。应物非己长，何以责成务。

乃其忠孝非，足以事君父。不如商利徒，反道趋诡遇。

剥床以及肤，泉货山岳聚。赐金称百斤，封邑成千户。

若无天事变，岂不厚且固。商鞅既诛夷，桑羊亦刀锯。

寄言逢掖人，施施幸安步。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜非史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。